2018. gada 6. jūnijā Rīkojums Nr. 246

Rīgā (prot. Nr. 27 5. §)

## Par nekustamā īpašuma "Medniekmāja" Lielauces pagastā, Auces novadā, pārņemšanu valsts īpašumā Finanšu ministrijas valdījumā

1. Ņemot vērā, ka Latvijas Lauksaimniecības universitātes īpašumā nodotais nekustamais īpašums "Medniekmāja" (nekustamā īpašuma kadastra Nr. 4676 003 0163) – zemes vienība 0,3 ha platībā (zemes vienības kadastra apzīmējums 4676 003 0163) – Lielauces pagastā, Auces novadā, vairs netiek izmantots Ministru kabineta 2016. gada 26. oktobra rīkojuma Nr. 621 "Par valsts nekustamo īpašumu nodošanu Latvijas Lauksaimniecības universitātes īpašumā" 2.1. apakšpunktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt minēto nekustamo īpašumu bez atlīdzības valsts īpašumā un nodot Finanšu ministrijas valdījumā.

2. Finanšu ministrijai šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā un vienlaikus dzēst no Lielauces pagasta zemesgrāmatas nodalījuma Nr. 100000337523 II daļas 2. iedaļas atzīmi Nr. 2.2.

Ministru prezidents Māris Kučinskis

Finanšu ministre Dana Reizniece-Ozola